Ti Baro a Caledonia ket addaan iti kalawa ti dag iti 18,576 km2 (7,172 sq mi). Daytoy ket addaan iti populasion iti 268,767 (Ago. 2014 census) a buklen dagiti aglalaok a tattao a Kanak (dagiti kasisigud a mangtagtagitao ti Baro a Caledonia), dagiti kaputotan a Europeano a (Caldoche ken Metropolitano a Pranses), tattao a Polinesio (kaaduan ket dagiti Wallisiano), ken tattao nga Abagatan a daya nga Asiano, ken dagiti pay bassit tattao ti Pied-Noir ken kaputotan ti Maghreban. Ti kapitolio ti teritorio ket ti Nouméa.